CELEX: 32014R1013
Language: lt
Date: 2014-09-26 00:00:00
Title: 2014 m. rugsėjo 26 d. Tarybos įgyvendinimo reglamentas (ES) Nr. 1013/2014, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje

27.9.2014   
            
            
               LT
            
            
               Europos Sąjungos oficialusis leidinys
            
            
               L 283/9
            
         TARYBOS ĮGYVENDINIMO REGLAMENTAS (ES) Nr. 1013/2014
   2014 m. rugsėjo 26 d.
   kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (1), ypač į jo 32 straipsnio 1 dalį,
   kadangi:
   
               (1)
            
            
               2012 m. sausio 18 d. Taryba priėmė Reglamentą (ES) Nr. 36/2012;
            
         
               (2)
            
            
               2014 m. liepos 16 d. Sprendimu byloje T-572/11 Europos Sąjungos Teisingumo Teismas panaikino Tarybos sprendimą įtraukti Samir Hassan į Reglamento (ES) Nr. 36/2012 II priede pateiktą asmenų ir subjektų, kuriems taikomos ribojamosios priemonės, sąrašą;
            
         
               (3)
            
            
               Samir Hassan, remiantis nauju motyvų pareiškimu, turėtų būti vėl įtrauktas į Reglamento (ES) Nr. 36/2012 II priede pateiktą asmenų ir subjektų, kuriems taikomos ribojamosios priemonės, sąrašą;
            
         
               (4)
            
            
               be to, turėtų būti atnaujinta informacija, susijusi su dviem Reglamento (ES) Nr. 36/2012 II priede pateiktame sąraše nurodytais subjektais;
            
         
               (5)
            
            
               todėl Reglamentas (ES) Nr. 36/2012 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 36/2012 II priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 26 d.
      
         
            Tarybos vardu
         
         
            Pirmininkas
         
         S. GOZI
      
   
   
      (1)  OL L 16, 2012 1 19, p. 1.
   
      PRIEDAS
      
                  1.
               
               
                  Toliau nurodytas asmuo įtraukiamas į Reglamento (ES) Nr. 36/2012 II priedo A skirsnyje pateiktą fizinių ir juridinių asmenų sąrašą:
                  
                               
                           
                           
                              Vardas, pavardė
                           
                           
                              Identifikavimo informacija
                           
                           
                              Įtraukimo į sąrašą priežastys
                           
                           
                              Įtraukimo į sąrašą data
                           
                        
                              „48.
                           
                           Samir (
                                 ) Hassan (
                                 )
                           
                               
                           
                           
                              Samir Hassan yra žinomas verslininkas, artimas pagrindiniams Sirijos režimo asmenims, pavyzdžiui, Rami Makhlouf ir Issam Anbouba; nuo 2014 m. kovo mėn. eina už Rusijos klausimus atsakingo dvišalių Verslo Tarybų pirmininko pavaduotojo pareigas; į šias pareigas jį paskyrė ekonomikos ministras Khodr Orfali. Be to, jis grynaisiais pinigais teikiamomis aukomis remia režimo karo veiksmus. Samir Hassan atitinkamai yra susijęs su asmenimis, kurie gauna iš režimo naudos ar jį remia, ir teikia Sirijos režimui paramą ir gauna iš jo naudos.
                           
                           
                              2014 9 27“
                           
                        
            
                  2.
               
               
                  Reglamento (ES) Nr. 36/2012 II priedo B skirsnyje pateikti įrašai, susiję su toliau išvardytais subjektais, pakeičiami šiais įrašais:
                  
                               
                           
                           
                              Pavadinimas
                           
                           
                              Identifikavimo informacija
                           
                           
                              Įtraukimo į sąrašą priežastys
                           
                           
                              Įtraukimo į sąrašą data
                           
                        
                              „54.
                           
                           
                              Overseas Petroleum Trading
                              dar žinoma kaip „Overseas Petroleum Trading SAL (Off-Shore)“
                              dar žinoma kaip „Overseas Petroleum Company“
                           
                           
                              Dunant Street, Snoubra Sector, Beirut, Lebanon
                           
                           
                              Teikia paramą Sirijos režimui ir gauna iš režimo naudos organizuodama slaptas naftos siuntas Sirijos režimui.
                           
                           
                              2014 7 23
                           
                        
                              55.
                           
                           
                              Tri Ocean Trading dar žinomas kaip Tri-Ocean Energy
                           
                           
                              35b Saray El Maadi Tower, Corniche El Nile, Cairo, Egypt, Postal Code 11431 P.O. Box: 1313 Maadi
                           
                           
                              Teikia paramą Sirijos režimui ir gauna iš režimo naudos organizuodama slaptas naftos siuntas Sirijos režimui.
                           
                           
                              2014 07 23“